**Lana Varga i Irena Zebec primile nagradu župana**

Lana Varga, 7. c i Irena Zebec, 8. a bile su na prijemu župana za najuspješnije sudionike državnih natjecanja u školskoj godini 2013./2014. Župan Koprivničko-križevačke županije, gospodin Darko Koren primio je učenike osnovnih i srednjih škola s područja naše županije koji su osvojili jedno od prva tri mjesta na državnim natjecanjima. Čestitao je na uspjehu mnogim talentiranim i darovitim učenicima koji su postigli visoke rezultate u učenju, sportu, glazbi i kreativnom stvaralaštvu te im zajedno sa zamjenikom, gospodinom Ivanom Palom uručio vrijedne nagrade. Na svečanoj dodjeli nagrada nastupili su i učenici Glazbene škole Alberta Štrige Križevci svojim glazbenim izvedbama.

Iz naše škole nagrađene su Lana Varga iz 7. c, koja je osvojila 2. mjesto na državnom natjecanju iz povijesti pod mentorstvom učiteljice povijesti Jasminke Fanuko-Polančec i Irena Zebec iz 8. a, koja je literarnim uratkom *Ima li išta dragocjenije?* osvojila 3. mjesto na državnom natječaju Europa u školi pod mentorstvom knjižničarke Nikoline Sabolić.

U rezultate koje smo postigle na natjecanju bilo je uloženo mnogo truda, stoga zahvaljujemo našim mentoricama i Uredu župana na ovom vrijednom priznanju.

Lana Varga, 7. c i Irena Zebec, 8. a